**Vážení rodičia,**  
dovoľte mi, aby som Vás upozornila, že podľa Vyhl. č. 306/08 o materskej škole ste povinní **oznámiť neprítomnosť dieťaťa** k Vami uvedenému dátumu nástupu a **odhlásiť stravu na odkazovač 043 42 302 71**. V opačnom prípade bude Vaše dieťa vyradené z evidencie a nahradené iným dieťaťom zo zoznamu záujemcov.

**Pri nástupe do materskej školy je potrebné vypísať potvrdenie o zdravotnom stave - visí v každej šatni v euroobale na nástenke.**

**Pri nástupe do materskej školy dňa je potrebné priniesť:  
podpísané sandálky/papučky** na prezutie (nie na šnurovanie), ale s takým zapínaním, ktoré nebude dieťaťu robiť ťažkosti

* **podpísané mäkké nohavice** na prezlečenie do triedy - pre pohodlie dieťaťa
* **podpísané nohavice na piesok a na pobyt vonku,** ak si neželáte, aby sa Vaše dieťa hralo v piesku a na tráve v tých nohaviciach, v ktorých ráno prišlo
* **podpísané pyžamo**
* **náhradné spodné prádlo, pančušky a ponožky do priehľadného sáčku do skrinky**

**(všetky deti)**

* **podpísanú nepremokavú podložku na matrac pre najmenšie deti, ktorým sa pri poobednom spánku stáva „mokrá príhoda“, deti s pamperskami do materskej školy neprijímame!**
* **podpísanú zubnú pastu a kefku** až od 3. triedy (každé 3 mesiace novú)
* **podpísaný hrebeň** - podľa dĺžky a kvality vlasov
* **podpísaný malý uteráčik s uškom,** ktorý budete každý týždeň spolu s pyžamom obmieňať za čistý, okrem detí v pavilóne C
* **hygienické potreby: v septembri a v januári**

**- papierové vreckovky -** 1 balenie obsahujúce 10 ks malých balení,   
 v skrinke ponechať balíček vreckoviek na pobyt vonku

**- 4 kotúče toaletného papiera**

**- balík vlhčených obrúskov**

**- 1 tekuté mydlo**

* **deti zaradené do 1.A, 1.B, 2.A, 2.B triedy podpísanú obliečku na vankúš o rozmeroch 40x60 cm a podpísanú obliečku na paplón o rozmeroch 80x120 cm**
* **deti v 3.A a 3.B triede si prinesú podpísané vankúše s obliečkou a malú podpísanú deku**
* **deti zaradené do pavilónu C si prinesú iba malú podpísanú deku**
* **deťom v tretích triedach dajte do skrinky pláštenku - nie dáždnik – na celý rok!**

**Po ukončení dochádzky do materskej školy si dieťa vankúš aj obliečky odnesie domov.**

Je dôležité obliekať deti do oblečenia bez náročného a tesného zapínania, bez drobných gombíkov, opaskov, trakov a iných prekážok, ktoré dieťa nedokáže zvládnuť a ktoré mu spôsobujú stresové okamihy a odoberajú zo zdravého sebavedomia z vlastnej šikovnosti.

**NEPODPÍSANÉ VECI VÁM BUDÚ OBRATOM VRÁTENÉ !**

**MATERSKÁ ŠKOLA MÁ PREVÁDZKU OD 6:00 - 16:30 HOD.  
RÁNO SA MATERSKÁ ŠKOLA ZAMYKÁ O 7:50 HOD.  
*Prosíme o dodržiavanie prevádzkových hodín najmä ráno, aby deti nemali***

***narušený ranný harmonogram činností.***

**Ďakujeme za porozumenie a tešíme sa na ústretovú spoluprácu s Vami !**

**Jana Macková, riaditeľka školy**